text: Vildt comeback sender Ulkebøl i kvartfinalen i skolefodbold
  10 november 2016 kl. 15.10
  Ulkebøl Skole sejrede i dag over Auraskolen fra Esbjerg i EkstraBladets skolefodboldturnering. Ulkebøl Skole skal nu repræsentere Sydjylland i kvartfinalen vest.
  De var bagud med 0-1, men i de sidste 30 minutter af kampen satte Ulkebøl tre mål ind og sikrede sig dermed en plads i kvartfinalen i Ekstra Bladets Skolefodboldturnering.
  - Nu går vi efter at vinde finalen, siger Ulkebøl Skolens anfører, Elevedin Saric fra 9. klasse.
  Elevedin Saric scorede selv ét mål i kampen, og det samme gjorde både Mads Borchers og Danny Hansen, dermed vandt Ulkebøl Skole 3-1.
  Elevedin Saric, anfører Ulkebøl Skole: "Nu går vi efter at vinde finalen"
  Ulkebøl Skole spillede en rigtig dårlige første halvleg, hvor de slet ikke kunne få spillet til at fungere. I pausen fik træner og lærer, Nicolaj Krogh Nielsen, talt et par alvorsord med drengene, og det hjalp tilsyneladende.
  Ulkebøl Skole har nu spillet sig i kvartfinalen vest, som bliver spillet i uge 13 næste år. Herefter har de mulighed for at spille sig i semifinalen er derefter finalen, der bliver spillet på Trefor Park i Odense i april måned.
  
  